stanford-oval/wikipedia huggingface dataset:
כפייה דתית בישראל
לקריאה נוספת

חיים ה' כהן, "כפייה דתית בישראל", בתוך ספר ברנזון חלק ב', הוצאת נבו תש"ס-2000, עמ' 297
אליעזר דון-יחיא וישעיהו ליברמן, "דת ומדינה – חקיקה דתית", בתוך בנימין נויברגר, אילנה קופמן, קובי שמשי (עורכים) ממשל ופוליטיקה : מקראה במדע-המדינה, עם עובד, 1999, עמ' 316–332.
מנחם אלון, חקיקה דתית בחוקי מדינת ישראל ובשפיטה של בתי משפט ובתי הדין הרבניים, הוצאת הקיבוץ הדתי, 1968.
זרח ורהפטיג, חוקה לישראל דת ומדינה, הוצאת מסילות.
חיים כהן, דת ודין.
שולמית אלוני, ההסדר, הוצאת אותפז.
ליאנה ליברטו

| --- | --- |
ליברטו, 2012
ליברטו, 2012
 לידה:  20 באוגוסט 1995 (בת 29) גלווסטון, טקסס טקסס, ארצות הברית ארצות הברית
 שם לידה:  Liana Daine Liberato 
 מדינה:  ארצות הברית
 תקופת הפעילות:  מ-2005
 עיסוק:  שחקנית
 http://www.liana.sweetgiggles.net/
 פרופיל ב-IMDb
 
ליאנה דאיין ליברטו (באנגלית: Liana Daine Liberato; נולדה ב-20 באוגוסט 1995) היא שחקנית אמריקאית. היא שיחקה את הגרסה הצעירה יותר של התפקיד הנשי בסרט "הטוב שבי" מ-2014 וכיכבה בסרטי הדרמה "אוכל החטאים האחרון" (2007) ו"אמון" (2010), בסרטי המותחן "הסגת גבול" (2011) ו"אקס-פטריוט" (2012), וכן גם סרטי האימה "רדוף" (2013) ו"בית החוף" (2019). בשנת 2017, היא הייתה חלק מהרכב השחקנים של הדרמה "אמונה במבחן" ובשנת 2018 היא שיחקה בקומדיה "בננה ספליט".
מ-2018 עד 2019, ליברטו כיכבה בתפקיד הראשי בסדרת המותחן של שירות הסטרימינג הולו, "קל כמו נוצה" בתור מק'קנה בריידי, עליה קיבלה שתי מועמדויות לפרסי האמי לבידור בשעות היום לשחקנית הראשית הטובה ביותר בסדרת דרמה דיגיטלית בשעות היום (2019) והופעה ראשית בתוכנית בשעות היום (2020). בשנת 2023, שיחקה ליברטו בסרט "צעקה 6" ובסדרת הקומדיה מותחן של שירות הסטרימינג Peacock, "מבוסס על סיפור אמיתי".
ביוגרפיה

ליברטו נולדה ב-20 באוגוסט 1995 בעיר מגלווסטון שבטקסס.
קריירה

בשנת 2005, ליברטו עשתה את הופעת הבכורה שלה במשחק בסדרת הטלוויזיה "פשע מן העבר" והופיעה ב-"ילדי האנרכיה", CSI: מיאמי. היא גם הופיעה בקליפ לשיר של מיילי סיירוס, "7 Things". בשנה שלאחר מכן היא הופיעה בעונה הרביעית של "האוס", והוצגה בגיליון יוני של מגזין הניו יורק טיימס. בשנת 2007, ליברטו קיבלה את התפקיד הראשי בסרט ההרפתקאות של אולפני המאה ה-20 "אוכל החטאים האחרון".
בשנת 2010 כיכבה ליברטו בסרט "אמון". הופעתה, שזכתה לשבחים על ידי רוג'ר איברט בביקורת שלו על הסרט, זיכתה אותה בפרס הוגו הכסף לשחקנית הטובה ביותר בפסטיבל הסרטים הבינלאומי ה-46 של שיקגו. ביוני, היא לוהקה לסרט "הסגת גבול". היא גילמה את קים ב"אם אשאר" והגרסה הצעירה יותר של התפקיד הנשי בסרט "הטוב שבי" מ-2014. בשנת 2014, ליברטו נבחרה לאחת השחקנים הטובים ביותר מתחת לגיל 20 על ידי IndieWire.
בשנת 2023 שיחקה ליברטו בסרט השישי של סדרת הסרטים "צעקה" (צעקה 6). בתור קווין ביילי- אחותו של ריצ'י קירש מהסרט החמישי שמנסה לנקום את מות אחיה יחד עם שאר משפחתה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | אוכל החטאים האחרון | קאדי פורבס |  |
| 2007 | נמל מבטחים | פיליפה "פיפ" מקנזי |  |
| 2010 | אמון | אנני קמרון |  |
| 2011 | הסגת גבול | אוורי מילר |  |
| 2012 | אקס-פטריוט | אמי לוגן |  |
| 2012 | כותבים סיפור אהבה | קייט |  |
| 2013 | ג'ייק סקוורד | ג'ואן הצעירה |  |
| 2013 | סיבוב חופשי | MJ |  |
| 2013 | רדוף | סמנתה ריצ'רדס |  |
| 2014 | אם אשאר | קים שיין |  |
| 2014 | הטוב שבי | אמנדה קולייר הצעירה |  |
| 2016 | היקרה אלנור | אלי פוטר |  |
| 2017 | אמונה במבחן | האחות אמילי |  |
| 2017 | עד העצם | קלי |  |
| 2017 | 1 Mile to You | הני |  |
| 2018 | מידה של גבר | מישל מרקס |  |
| 2018 | בננה ספליט | קלרה |  |
| 2019 | אל הכוכבים | מגי ריצ'מונד |  |
| 2019 | בית החוף | אמילי |  |
| 2022 | חפירה | לולה |  |
| 2023 | צעקה 6 | קווין ביילי |  |
| 2023 | רוצח לגמרי | טיפאני קלארק |  |
| 2023 | חשיפה נסתרת | סבינה |  |
| TBA | Face | ג'ני |  |
| TBA | FEEL |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | The Inside | דינה פרסלי | פרק: "ילדה קטנה ואבודה" |
| 2005 | פשע מן העבר | שרלוט ג'ונס (1963) | פרק: "פרי מוזר" |
| 2005 | CSI: מיאמי | איימי מאנינג | פרק: "רתע" |
| 2008 | האוס | ג'יין | פרק: "זה שקר מושלם" |
| 2008–2009 | ילדי האנרכיה | טריסטן אוסוולד | פרקים: "עיר הכיף", "Gilead" |
| 2012 | נסיעת גן עדן | ליאנה | פרק: "דייזי דיוק משלנו" |
| 2018–2019 | קל כנוצה | מק'קנה / ג'ניפר בריידי | תפקיד ראשי (בתפקיד מק'קנה); תפקיד חוזר (בתפקיד ג'ניפר) |
| 2022 | מיליון דברים קטנים | קאי | פרקים: "מחליק", "מחוץ למחבוא" |
| 2023 | מבוסס על סיפור אמיתי | טורי תומפסון | 4 פרקים |
פילמוגרפיה > אינטרנט

| שנה | פודקאסט | תפקיד | הערות |
| --- | --- | --- | --- |
| 2020 | יום אחר יום | חנה (קול) | פרק: "Destiny Cinema 2" |
פילמוגרפיה > קליפים

| שנה | קליפ | אמן |
| --- | --- | --- |
| 2008 | "7 Things" | מיילי סיירוס |
| 2011 | "Maybe" | נאט ואלכס וולף |
| 2018 | "Stranger Things" | קייגו בשיתוף ואן ריפאבליק |
הערות שוליים

↑  "Liana Liberato Biography". Tribute. ארכיון מ-6 בנובמבר 2021. נבדק ב-6 בנובמבר 2021. {{cite journal}}:  (עזרה)
↑  Adrian Nicole LeBlanc (4 ביוני 2006). "Hollywood Elementary". The New York Times Magazine. ארכיון מ-21 במרץ 2011. נבדק ב-5 בפברואר 2012. {{cite journal}}:  (עזרה)
↑  "In House Media's NewsBlog: Liana Liberato has lead role in "The Last Sin Eater"". אורכב מ-המקור ב-27 בספטמבר 2007. {{cite web}}:  (עזרה)
↑  "Lookingglass Theatre Company Presents TRUST". 13 בינואר 2010. ארכיון מ-8 ביולי 2011. נבדק ב-2 במרץ 2010. {{cite web}}:  (עזרה)
↑  "Toronto 2010: "Trust," Reviewed". IFC. ארכיון מ-23 בספטמבר 2020. נבדק ב-27 במאי 2020. {{cite web}}:  (עזרה)
↑  "Trust". rogerebert.com. 31 במרץ 2011. ארכיון מ-17 באוקטובר 2021. נבדק ב-17 באוקטובר 2021. {{cite news}}:  (עזרה)
↑  "2010 — 46th Chicago International Film Festival". אורכב מ-המקור ב-27 בדצמבר 2013. נבדק ב-3 ביולי 2011. {{cite web}}:  (עזרה)
↑  "Nicole Kidman and Nicolas Cage join Trespass". אורכב מ-המקור ב-17 בנובמבר 2015. נבדק ב-19 ביולי 2012. {{cite web}}:  (עזרה)
↑  Firman, Tehrene. "Liana Liberato's New Movie Is Coming Out This Weekend—Here's Everything You Need to Know About the Heartwrenching Rom-Dram". Teen Vogue (באנגלית). ארכיון מ-2 בפברואר 2017. נבדק ב-20 בינואר 2017. {{cite news}}:  (עזרה)
↑  "On The Rise: 20 Actors To Watch That Are Under 20". IndieWire. 4 בספטמבר 2014. ארכיון מ-30 ביוני 2018. נבדק ב-16 בפברואר 2017. {{cite web}}:  (עזרה)
| --- | --- |
בקרת זהויות :  BIBSYS: 11066175  BnF: cb16606703f (data)  GND: 1027684386  ISNI: 0000 0003 7491 8896  LCCN: no2011103411  NKC: xx0222758  SUDOC: 166730173  VIAF: 173195130   WorldCat (עם VIAF): 173195130
פרשת יולנדה גלוטן

פרשת יולנדה גלוטן עוסקת במספר פסקי דין הדנים בזכויות עובדים זרים, ובפרט, בתחולת הוראות חוק שעות עבודה ומנוחה על עובדים זרים.
השאלה המרכזית שנידונה לאורך כל ארבעת ההליכים המשפטיים הייתה האם חלות על מהגרי העבודה בתחום הסיעוד הוראותיו של חוק שעות העבודה והמנוחה.
רקע

מטרתו המרכזית של חוק שעות עבודה ומנוחה היא לשמור על כבודו ורווחתו של העובד ולאפשר לעובד להבטיח איזון מתאים בין שעות העבודה לבין הזמן הפנוי עם משפחתו. המטרה המשנית של החוק היא הבטחת התשלום עבור שעות נוספות וזאת על ידי יצירת תמריץ שלילי להעסקה בשעות נוספות.
יולנדה גלוטן הייתה מהגרת עבודה מהפיליפינים שעבדה בעבודות סיעוד ומשק בית. גלוטן הועסקה כעובדת סיעודית על ידי המנוחה לאה יעקב. עיקר אחריותה היה לדאוג לכך, שצינור הנשימה של המעבידה לא יתנתק ממכונת ההנשמה שחוברה לגופה, ולבצע פעולות ניקוז הפרשות מדי מספר שעות, וכל זאת במהלך כל שעות היממה. כאשר הצינור היה מתנתק מגופה נשמע קול צפצוף אשר התריע ליולנדה, ובכך לא היה צורך שתשהה בקביעות לצד מעסיקתה. מצב שבו חייו של העובד הסיעודי קשורים כל הזמן למטופל, עשרים וארבע שעות ביממה במשך שישה ימים בשבוע לא מאפשר לשמור על האיזון המתבקש בחוק. הדבר שולל מהעובד את חירותו ומטיל עליו מגבלות בחיי היומיום. מתכונת העסקה זו של העובדים הסיעודיים אינה מאפשרת לקבוע מסגרת של שעות וימים להעסקת עובד, ויש קושי בהחלת הוראות החוק לעניין התשלום המוגבר עבור שעות הנוספות.
ההליכים המשפטיים > בית הדין לעבודה

יולנדה גלוטן נאבקה כמה שנים על זכותה, לקבל תשלום על שעות נוספות וכן דמי הבראה, כקבוע בחוק. מאבקה של גלוטן החל בשנת 2001, כשלאחר סיום העסקתה היא תבעה לקבל שכר בגין שעות נוספות, הואיל ועבדה 24 שעות ביממה. בית הדין לעבודה דחה את תביעתה. בבית הדין הארצי לעבודה נחלקו הדעות ודעת הרוב קבעה כי חוק שעות עבודה ומנוחה לא חל על העובדים הסיעודיים, הואיל, וחל החריג בדבר עבודה הדורשת אמון אישי, או עבודה אשר תנאי ההעסקה ונסיבותיה אינם מאפשרים למעביד כל פיקוח על שעות העבודה (עם זאת, גם על פי דעת הרוב, נקבע כי יש לבחון כל מקרה לגופו). דעת המיעוט הייתה שהעובדת זכאית לתשלום בגין שעות נוספות, שכן החריגים לחוק אינם חלים בנסיבות המקרה.
ההליכים המשפטיים > בג"ץ 1678/07

ארגון קו לעובד הגיש עתירה לבג"ץ. הארגון ביקש בעתירתו להחיל את חוק שעות עבודה ומנוחה, תשי"א-1951, תשלום עבור שעות עבודה נוספות, גם על עובדים העוסקים בענף הסיעוד, היות שאי החלת החוק מביאה לפגיעה קשה בזכויותיהם כעובדים אשר נמנים עם קבוצת העובדים הפגיעות, המקופחות והמנוצלות ביותר במשק. עוד נטען כי העובדה שהמעסיקים בדרך כלל הם הם קשישים במצב סיעודי, הנמנים אף הם על מגזר חברתי פגיע וחלש, אינה יכולה לשמש נימוק לגיטימי להימנעות מחיובה בתשלום שכר תמורת עבודתם של המטפלים הסיעודיים.
המשיבה, בתה של לאה יעקב, טענה שקבלת העתירה תהווה פגיעה קשה ביותר במטופלים הסיעודיים, שאין בידם האמצעים לשלם את הסכומים הנוספים הנדרשים לתשלום בגין שעות נוספות, קל וחומר כאשר החיוב אמור להיות רטרואקטיבי ובסכומים ניכרים. התוצאה, טענה המשיבה, תהיה שרק מטופלים סיעודיים אמידים יוכלו לקבל את הטיפול מהמטפלים הסיעודיים.
היועץ המשפטי לממשלה, הגיש עמדה מטעמה של המדינה, לפיה הגישה הראויה היא שחוק שעות עבודה ומנוחה יחול על עובדי סיעוד. היועץ המשפטי הוסיף כי חוק שעות עבודה ומנוחה מהווה חלק ממערך חוקי המגן במשפט העבודה, וראוי להעניק פרשנות מצומצמת ככל שניתן לחריגים המנויים בחוק, מפני שאופי עבודתם של עובדי הסיעוד המועסקים בבית המטופל עונים על החריגים 30(א)(5) ו-30 (א)(6).
 בית המשפט הגבוה לצדק דחה את העתירה תוך נקיטת עמדה כי אין הצדקה להתערבותו בפסיקת ביה"ד לעבודה. הפתרון הראוי לסוגיה סבוכה וקשה זו של תחולת חוק שעות עבודה ומנוחה על עובדי סיעוד, יכול שיעשה אך ורק בדרך של חקיקה מתאימה. עם זאת, התייחס בג"ץ באופן מהותי לאי התאמת החוק לדפוס ההעסקה של העובדים הזרים. בנוסף ציין שהחלת חוקי העבודה צפויה לפגוע בעובדים זרים עצמם, שכן אם השכר המשולם להם יעלה, אפשרויות ההעסקה שלהם יצטמצמו.
בעקבות הפסיקה

בתי הדין לעבודה נדרשו בשנים האחרונות לתביעות רבות מצד עובדים זרים בתחום הסיעוד - מהגרי עבודה, אשר בהן נדונה כרכיב עיקרי סוגיית שעות העבודה מרובות של עובדי הסיעוד.
בפס"ד טודוראהג'אן, נפסק בדעת הרוב, כי חוק שעות עבודה ומנוחה לא חל על עובדים בתחום הסיעוד וזאת בשל היעדר האפשרות לפקח על שעות העבודה והיעדר אפשרות לכמתן. עם זאת, נפסק כי העובדת זכאית לשכר מינימום בתוספת 30% משכר המינימום.
הפסיקה לאחר פס"ד טודוראנגאן קבעה כי חוק שעות עבודה ומנוחה חל על עובדים סיעודיים, תוך מיתון הדרישה בהתייחס להוכחת שעות ואימוץ מבחן "מתכונת העבודה בכללותה". על פי מבחן זה, אם העובד מוכיח כי מתכונת עבודתו אכן מצדיקה תשלום נוסף מעבר להיקף משרה מלאה, נקבע גמול השעות הנוספות להן הוא זכאי או בהתאם להוראות החוק או על פי תוספת גלובלית של אחוז משכר המינימום.
בפסיקתו של בית משפט העליון בבג"ץ 1678/07, נידונו בהרחבה הקשיים בהחלת חוק שעות עבודה ומנוחה על עובדי הסיעוד, זאת נוכח חוסר התאמה בין מהות עבודתם ומתכונת עבודתם של עובדי הסיעוד מחד לבין הוראות חוק שעות עבודה ומנוחה ותכליתו. בפס"ד הוחלט כי העובדים הסיעודיים אינם זכאים לגמול בעד שעות נוספות מכוח הוראות חוק שעות עבודה ומנוחה, ואין אף בסיס חוקי לקביעת תוספת גלובלית.
לפיכך, לטענת מבקרי פסק הדין, התוצאות המהפכניות והקשות של פס"ד גרמו לכך שחוק שעות עבודה ומנוחה אינו חל באופן שווה על העובדים הישראלים ועל מהגרי העבודה. לטענתם, ניתן כעת להעסיק עובדי סיעוד 24 שעות ביממה, שבעה ימים בשבוע, מבלי שהמעביד יידרש לשלם להם כלל על שעות העבודה הרבות שמעבר ל-8 השעות ביום. על פסיקת ביהמ"ש בפרשת גלוטן נמתחה ביקורת, לפיה ביהמ"ש בחר להימנע מיישום החוק באמצעות "חקיקה שיפוטית", ובכך לגרום באמצעות פסק הדין להפעלת לחץ על המחוקק.
ראו גם

עובדים זרים בישראל
חוק שעות עבודה ומנוחה
לקריאה נוספת

דפנה ברק-ארז, תקדימיוֹת - נשים קובעות תקדים במשפט הישראלי, כנרת, זמורה, דביר, 2024, הפרק "יולנדה גלוטן, סעד לסועדת", עמ' 224–228
הערות שוליים

↑  עב' (תל אביב-יפו) 2237/01 - גלוטן יולנדה נ' לאה יעקב.
↑  ע"ע (ארצי) 157/03 ,גלוטן יולנדה נ' לאה יעקב
↑  בג"ץ 1678/07 יולנדה גלוטן נ' בית הדין הארצי לעבודה ואח'
↑  דנג"ץ 10007/09 יולנדה גלוטן נ' בית הדין הארצי לעבודה ואח'
↑  ע"ע 1113/02, יוהאנה טודוראנג'אן נ' מעיין משה
ג'רי וייס

| --- | --- |
אין תמונה חופשית
 לידה:  31 במאי 1947
 פטירה:  6 בנובמבר 2023 (בגיל 76)
 לימודי רפואה:  אוניברסיטת בולוניה
 תואר:  ד"ר
 תפקידים:  כירורג 
 
ג'רי ברוך וייס (31 במאי 1947 – 6 בנובמבר 2023) היה רופא מומחה לכירורגיה פלסטית, מנהל המערך לכירורגיה פלסטית משחזרת ואסתטית במרכז רפואי תל אביב בבית חולים איכילוב. ויס היה מומחה לגידולים, ועסק בניתוחי שחזור שד ובניתוח חזה פלסטיים.
דר ויס חקר אמצעי חבישה, והמציא את ה"וייסבאנד", הקרויה על שמו: חבישה המיועדת לסגירת פצעים בהם קיים חסר עור. ה"וייסבאנד" משמש ביעילות בריפוי פצעים וחבלות הנגרמים מתאונות, מלחמות ופעולות איבה.
ראשית חייו

ויס נולד באווגסברג גרמניה ב-1947, אח בכור לגבי, בנם של אברהם ודורה. הוריו נולדו בפולין.
הם עלו לארץ ב-1950 ועברו לגור בתל אביב. במהלך לימודי התיכון ויס התנדב במגן דויד אדום,
לאחר מכן במהלך שירותו הצבאי המשיך במסלול הרפואי ונהיה לחובש קרבי. תפקיד בו שרת במהלך מלחמת ששת הימים, לאחר שירותו הצבאי נסע ללימודי רפואה באיטליה ב-1968. במהלך מלחמת יום כיפור חזר לארץ והשתתף במלחמה, בסיום לימודיו התמחה לשנה בבית החולים אורסולה (orsula) בבולוניה, ב־1975 חזר לארץ והשתקע בהרצליה.
ביוגרפיה

במלחמת ששת הימים שירת כחובש קרבי בסיירת שקד.
וייס למד רפואה בבית הספר לרפואה באוניברסיטת בולוניה, איטליה בשנים 1969–1974, ועבר השתלמות נוספת בבית הספר לרפואה ללימודי מוסמכים במזרח וירג'יניה.
1976–1979 מתמחה במחלקת כירורגיה פלסטית, בי"ח "רוקח", המרכז הרפואי ת"א
1979–1980 מתמחה במחלקה כירורגית יד, בי"ח "קפלן", רחובות
1980–1984 מתמחה במחלקת כירורגיה פלסטית, בי"ח "רוקח", המרכז הרפואי ת"א
1984–1991 רופא ראשי במחלקת כירורגיה פלסטית, בי"ח "רוקח", המרכז הרפואי ת"א
1990–1993 סגן מנהל המחלקה לכירורגיה פלסטית, בי"ח "רוקח", המרכז הרפואי ת"א
1993–2003 מנהל היחידה לשחזור בית חזה, בית חולים "איכילוב" המרכז הרפואי ת"א
2003–2009 מנהל המחלקה לכירורגיה פלסטית, המרכז הרפואי ת"א
2009–2023 מנהל המערך לכירורגיה פלסטית משחזרת ואסתטית, המרכז הרפואי ת"א
הוסמך כמומחה ב-15 בינואר 2007.[דרושה הבהרה]
עסק גם בהוראה:
החל משנת 1984 הדריך סטודנטים ואחיות בבית ספר לרפואה ובבית ספר לסיעוד.
בשנת 1992 ריכז קורס בכירורגיה פלסטית בית הספר ללימודי המשך בכירורגיה פלסטית, באוניברסיטת תל אביב.
החל משנת 2003 היה מרצה בכיר בבית הספר לרפואה באוניברסיטת תל אביב.
מאז שנת 1991 לקח חלק בפעילות של operation smile (אנ'), ארגון ללא כוונת רווח, המנגיש ניתוחים פלסטיים שיקומיים למדינות העולם השלישי.
חיים אישיים

וייס היה צייר ובשלן. בנובמבר 2019 התאלמן מרעייתו קרין. בני הזוג הותירו אחריהם שני ילדים: שרי ורונן.
הערות שוליים

↑  ג'רי וייס, באתר בית חולים הרצליה מדיקל סנטר
↑  JERRY weiss, scholar.google.com
↑  מוטי גל‏, פיתוח ישראלי: פצועי הדולפינריום טופלו במכשיר מהפכני לריפוי פצעים, באתר וואלה, 26 ביוני 2001
↑  המרכז הרפואי תל אביב, מצויינות בצניעות, באתר Be Well
↑   ד"ר ג'רי וייס, ברשת החברתית LinkedIn
↑  ד"ר ג'רי וייס באתר אסתטיקה, באתר www.aesthetics.co.il
↑  ד"ר ג'רי ויס ז"ל | ידיעות אחרונות, אבלים | 08.11.23, באתר מודעות אבל, ‏2023-11-08
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רי וייס".
קבליר קינג צ'ארלס ספנייל

| --- | --- |

 ארץ מוצא:  בריטניה
 שימושים:  תצוגה, טיפול, אילוף
 קבוצה:  קינג צ'ארלס ספנייל
 תכונות
 משקל:  5.9 - 8.2 ק"ג
 גובה כתפיים:  30–33 ס"מ
 גובה:  31.5 ס״מ 
 תוחלת חיים:  9–14 שנים
 אופי:  מביע חיבה, שובב, סבלני, מרצה
 אילוף:  הסתגלות גבוהה
 תיאור:  אף פחוס, גוף רחב, פרווה ארוכה ואוזניים נופלות
 
רקס, הכלב של רונלד רייגן, קבליר קינג צ'ארלס ספנייל
הקבליר קינג צ'ארלס ספאנייל (באנגלית: Cavalier King Charles Spaniel) הוא אחד מגזעי כלב הבית, השייך למשפחת הכלביים.
היות שכל כלבי הקבליר הם צאצאים של שישה כלבים בלבד שייסדו את הגזע, הם סובלים ממחלות תורשתיות רבות ומתוחלת חיים קצרה בכשנתיים בהשוואה לכלבים מעורבים. נפוצות בגזע מחלות לב, ברכיים, עיניים, ואוזניים. 90% מכלבי הקבליר הגזעיים סובלים מגולגולת קטנה מדי לממדי המוח הגורמת לכאב עז, פרכוסים, ומוות. ריבוי בעיות הבריאות הוביל את נורווגיה לאסור על רבייה של הגזע בשטחי מדינתה.
היסטוריה של הגזע

הקבליר קינג צ'ארלס הוא זן מחודש וקרובו של הקינג צ'ארלס ספנייל שגדל בחצרות המלוכה באנגליה במאה ה-15 והיה חלק מהנוף עד כדי כך שהוא הופיע באופן קבוע בציורים של בית המלוכה לצד אדוניו. בציורים מאז מופיע כלב קטן עם שיער ארוך ממשפחת הספניאלים.
אצילים ואנשי מלוכה רבים גידלו גזע זה, בהם הנרי השלישי, לואי ה-14, המלכה שארלוט, ג'יימס השני וגם המלך צ'ארלס הראשון. צ'ארלס גידל כלב ספניאל בצבעים שחור ולבן עד אשר הוצא להורג וכלבו נגנב על ידי האויב. בנו, צ'ארלס השני, היה רק בן 9 כאשר ירש את כס המלכות ויצא לגלות.
שנים מאוחר יותר, הנרייטה, אחותו של מלך אנגליה צ'ארלס השני, הביאה כלב לאחיה וכך החל לגדל את כלבי הספניאל הקטנים שייעודם היה ככלבי לוויה. סמיואל פיפס כתב על התרשמותו מביקורו אצל המלך צ'ארלס השני, "בפגישתי עם המלך נהניתי לצפות בו משתעשע ומשחק עם כלביו תוך התעלמות מוחלטת מטרדותיו היום יומיות".
גם סופר הממלכה, ג'ון אבילין, הרבה לכתוב על יחסיו המוזרים והלא שגרתיים של המלך עם כלביו, ועל אהבתו הקנאית להם.
התדרדרות בפופולריות של הספניאל החלה כאשר ויליאם ומארי מהולנד, הגיעו לאנגליה והביאו איתם כלבי פאג שהיו מזוהים יותר עם הפרוטסטנטים וכך ירדה אט אט הפופולריות של כלבי הספניאל שנחשבו ככלבים "קתולים". הירידה בפופולריות של כלבי הספניאל כמעט שהובילה להכחדתו של הגזע באנגליה.
כלבי ספניאל אלו מהמאות ה–16 וה–17 היו דומים לקינג צ'ארלס ספניאל המוכר לנו כיום.
הקבליר קינג צ'ארלס ספניאל בעצם פותח מהקינג צ'ארלס ספנייל בשנות העשרים של מאה זו.
בשנת 1926 חיפש רוזוול אלדרידג', מומחה כלבים אמריקני, את אותו כלב שמתועד רבות בציורים, מהמאה ה-15 ועד המאה ה–17 שבהם מופיעים כלבי ספנייל קטנים עם אף ארוך יותר וארוכי שיער. לאחר שלא מצא אף כלב התואם את מראו של אותו כלב מצויר, החליט אלדרידג' להעניק פרסים כספיים למגדלים שיציגו כלבים כאלו בתערוכת כלבים. מגדלים רבים נענו לאתגר זה והחלו להשביח ולבודד את אותם כלבי ספנייל מבוקשים שדמם זרם עדיין בכלבי הקינג צ'ארלס ספניאל.
היו אלו מגדלים אנגלים ש"הוסיפו" לקינג צ'ארלס ספניאל, גם את הפקינז והפאג ושלושת הגזעים האלו יצרו יחד את אב הטיפוס הראשון של הקאבליר. המילה קבליר, אגב, הוספה כדי להבדיל אותו מהקינג צ'ארלס ספניאל המקורי. היצור החדש שהתקבל היה מוצק ובעל לסת ארוכה יותר והוא הוכר באופן רשמי לראשונה באנגליה בשנת 1945.
הגזע קיבל פרסום רב יותר בשנות השישים כאשר הנסיכה מרגרט מבית המלוכה הבריטי גידלה בביתה קבליר קינג צ'ארלס, ומאז הפופולריות של הגזע רק עולה. נשיא ארצות הברית לשעבר, רונלד רייגן, ומרדכי סיגל, מחבר בולט לספרי אילוף כלבים, גידלו אף הם את הגזע ותרמו להפצתו בארצות הברית.
מבנה כללי

הקבליר בהשוואה לספניאל הוא בעל ממדים מעט גדולים יותר (מגיע עד לגובה של 33 סמ' ומשקל של 8 ק"ג).
אפו פחות פחוס, גופו רחב יותר, שיערו ארוך יותר, ללא תלתלים ומנוצה. גודלו נמדד על פי משקלו שנע בין 5.5 ק"ג ל-8.2 ק"ג.
הקבליר הוא בעל מבנה ראש עגול עם גולגולת שטוחה, אוזניים ממוקמות גבוהה ומנוצות בשיער, המצח מודגש, הזרבובית ריבועית והעיניים עגולות.
פרוותו של הגזע ישרה וארוכה, מבריקה ורכה כמשי ומופיעה בכמה קומבינציות של צבעים:
טריקולור (Tricolour) - שילוב של שחור ולבן מודגשים היטב, עם כיתום חום מעל העיניים, על הלחיים, פנים האוזניים, בצד הפנימי של הרגליים ומתחת לזנב.
בלנהיים (Blenheim) - צבע חום עשיר מחולק היטב על צבע לבן פנינה. כיתום מחולק באופן שווה באזור הראש כך שנשאר מקום לסימן בצורת מעוין או כתם לבן בין האוזניים (סימן זה הוא מאפיין ייחודי של הגזע).
בלק אנד טאן (Black & Tan) - שחור מבהיק עם כיתום חום מעל העיניים, על הלחיים, על הרגליים ומתחת לזנב. הצבע החום צריך להיות חזק וכתמים לבנים.
רובי (Ruby) - צבע חום עשיר, ללא כתמים לבנים.
הכתמים מופיעים בצורה סימטרית, על רקע לבן פנינה, ותמיד יהיה כתם לבן בצורת מעוין על המצח. פרוותו זקוקה לטיפוח על בסיס שבועי.
אופי

הקבליר הוא כלב ליווי אידיאלי ומתאים לשהייה וגידול בתוך בית, הוא אינו מרבה לנבוח, מסתגל בקלות לחיי המשפחה, ידידותי לזרים ולכלבים אחרים (גם כאלה שגדולים ממנו).
אופי הכלב שמח וזנבו נישא בעליזות. תנועתו חופשית ואלגנטית. לקבליר אינסטינקט לרדוף אחר בעלי חיים קטנים (לטאות, ציפורים וכו').
כלב זה משיר שיער ואינו היפואלרגני כך שלאנשים בעלי אלרגיה כלב זה אינו מומלץ.
למרות מראהו החביב, הקבליר הוא כלב עם אופי קשוח[דרוש מקור], הוא אנרגטי ואתלטי שבעבר שימש לצייד בזכות האינטליגנציה וחושיו המפותחים. הכלב פעלתן ואמיץ אבל אינו משמש לשמירה מאחר שאינו טריטוריאלי ואינו חשדן כלפי זרים.
הערות שוליים

↑  Cavalier King Charles Spaniel Health Overview, cavalierhealth.org
↑  Coile, D. Caroline (2008). Cavalier King Charles Spaniels (2nd ed.). Barron's Educational Series. ISBN 978-0-7641-3771-6. p. 69.
↑  Breed Profile: The English Toy Spaniel or King Charles Spaniel, English Toy Spaniel Club of America
↑  "Syringomyelia (SM) and the Cavalier King Charles Spaniel"., CavalierHealth.org
↑  Norway bans breeding of British Bulldogs and Cavalier King Charles spaniels, The Independent, ‏2022-02-02
| --- | --- |
בקרת זהויות :  NLI: 987007284836705171  NKC: ph117445 
סוגים שונים של קבליר קינג צ'ארלס ספנייל (מימין לשמאל): רובי (Ruby), טריקולור (Tricolour), בלנהיים (Blenheim)
קבליר קינג צ'ארלס ספנייל, 1866
קבליר קינג צ'ארלס ספנייל מחייכת
אלדן ארנרייך

| --- | --- |

ארנרייך, 2018
 לידה:  22 בנובמבר 1989 (בן 35) ארצות הברית לוס אנג'לס, קליפורניה, ארצות הברית
 שם לידה:  Alden Caleb Ehrenreich 
 מדינה:  ארצות הברית 
 תקופת הפעילות:  מ-2005
 מקום לימודים:  בית הספר לאמנויות ע"ש טיש  בית ספר קרוסרודס  בית הספר למשחק סטלה אדלר  אוניברסיטת ניו יורק 
 פרופיל ב-IMDb
 
אלדן קיילב ארנרייך (באנגלית: Alden Caleb Ehrenreich; נולד ב-22 בנובמבר 1989) הוא שחקן קולנוע וטלוויזיה יהודי-אמריקאי.
ביוגרפיה

ארנרייך נולד בלוס אנג'לס, קליפורניה שבארצות הברית למשפחה יהודית-רקונסטרוקציוניסטית. הוריו הם שרי (לבית ניומן), מעצבת פנים ומארק ארנרייך, רואה חשבון. שמו הפרטי נקרא על-שם הבמאי פיל אלדן רובינסון. אביו החורג, הארי ארונוביץ, הוא אורתודנט.
למד משחק באוניברסיטת ניו יורק.
סרטון קומי שיצר והוצג באירוע בת מצווה שבו נכח הבמאי סטיבן ספילברג, הפנה אליו את תשומת לבו של הבמאי שקישר בינו ובין אולפני דרימוורקס.
קריירה

בשנת 2009 ביצע את הופעת הבכורה הקולנועית שלו בסרטו של הבמאי פרנסיס פורד קופולה "טטרו", בתפקיד בני, אחיו הצעיר של טטרו (וינסנט גאלו).
ב-2018 כיכב בסרט "סולו: סיפור מלחמת הכוכבים" שעוקב אחר דמותו הנודעת של הגיבור האן סולו מהיקום הקולנועי של "מלחמת הכוכבים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | טטרו | בני טטרוצ'יני |  |
| 2010 | אי שם | שחקן במסיבה | ללא קרדיט |
| 2011 | טוויקסט | פמינגו |  |
| 2013 | יצורים יפהפיים | איתן וייט |  |
| 2013 | סטוקר | וויפ טיילור |  |
| 2013 | יסמין הכחולה | דני |  |
| 2015 | Running Wild | אלי |  |
| 2016 | יחי הקיסר! | הובי דויל |  |
| 2016 | יוצא מן הכלל | פרנק פורבס |  |
| 2017 | הציפורים הצהובות | ג'ון בארטל |  |
| 2018 | סולו: סיפור מלחמת הכוכבים | האן סולו |  |
| 2023 | משחק הוגן | לוק אדמונדס |  |
| 2023 | חומר דוב | אדי |  |
| 2023 | אופנהיימר | עובד בסנאט |  |
| 2023 | hadow Brother Sunday | קול | סרט קצר; גם במאי ותסריטאי |
| 2026 | Weapons |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | על טבעי | בן קולינס | פרק: "Wendigo" |
| 2006 | CSI | סוון | פרק: "Built to Kill, Part 2" |
| 2020 | עולם חדש | ג'ון הפראי | תפקיד ראשי; 9 פרקים |
| 2025 | איירון הארט | ג'ו מק'גיליקודי | מיני-סדרה עתידית של דיסני+ |
הערות שוליים

↑  אל תספרו לו על הסיכויים: אלדן ארנרייך הוא האן סולו הצעיר, באתר וואלה, 18 ביולי 2016
↑  גיל רונן, יהודי יככב בסרט הבא של מלחמת הכוכבים, באתר ערוץ 7, 18 ביולי 2016
| --- | --- |
בקרת זהויות :  NLI: 987007357095805171  BIBSYS: 13053482  BNE: XX4927022  BnF: cb16223661b (data)  GND: 1108792960  ISNI: 0000 0001 1701 6357  LCCN: no2010076555  NKC: xx0167715  NTA: 363098690  SUDOC: 147109388  VIAF: 121211331   WorldCat (עם VIAF): 121211331
קום והתהלך בארץ

| --- | --- |

 סינגל בביצוע להקת פיקוד הצפון
 יצא לאור:  1984
 שפה:  עברית
 אורך:  3:19 דקות
 חברת תקליטים:  CBS ישראל
 כתיבה:  יורם טהרלב 
 לחן:  יאיר קלינגר 
 
"קום והתהלך בארץ" הוא פזמון שכתב יורם טהרלב, הלחין יאיר קלינגר ושרה להקת פיקוד הצפון. השיר יצא לאור בשנת 1984.
רקע

עם חידוש הלהקות הצבאיות שנסגרו קודם לכן בפקודתו של הרמטכ"ל רפאל איתן, חודשה גם פעילות להקת פיקוד הצפון. השיר נכלל בתוכנית של הלהקה "קום והתהלך בארץ". יהודה אליאס ביצע את השיר כסולן ובכך התפרסם, ויסמין גמליאל ביצעה בו קטע סולו קצר.
שם השיר נלקח מהפסוק בספר בראשית "קום התהלך בארץ". בשיר מדומה המולדת לאישה אוהבת.
במצעד הפזמונים העברי השנתי של רשת ג' דורג השיר במקום העשירי ובמצעד השנתי של גלי צה"ל דורג במקום התשיעי.
השיר הצליח והפך עם צאתו ללהיט. הקליפ של השיר צולם בביצוע להקת פיקוד צפון בתוכנית המוזיקה "להיט בראש" וברצועת הקליפים בתוכנית "זהו זה", לצידו של השחקן מוני מושונוב.
הערות שוליים

↑  יעקב בר-און, ‏"קום והתהלך בארץ": יהודה אליאס מספר על החיים שאחרי ההצלחה, באתר מעריב אונליין, 30 בספטמבר 2015
↑  ספר בראשית, פרק י"ג, פסוק י"ז